kardosdrur/scandi-wiki huggingface dataset:
China Airlines Flight 676

China Airlines Flight 676 var et passagerfly der styrtede ned i et boligområde nær Taoyuan County i Taiwan, den 16. februar 1998. Årsagen skyldes uvejr og pilot fejl, alle 196 ombordværende samt 6 i boligområdet omkom, da flyet styrtede.

Flight 676 var en Airbus A300 der var lettet fra Ngurah Rai International Airport på Bali i Indonesien, og havde en destination til Taiwan Taoyuan International Airport, Taipei i Taiwan. Da flyet nærmede sig Taiwan Taoyuan Airport, fløj det ind i et uvejr med regn og tæt tåge, hvilket resulterede i at piloterne havde svært ved at styre flyet, og lavede fejl, hvilket førte til at flyet styrtede ned.

Passagerernes nationaliteter

Passagerer og besætning om bord på Flight 800

Eksterne henvisninger 

 202 død i flystyrt CNN
 Billed af boligområdet 
 Flystyrt i Taiwan New York Times

Flyulykker og -hændelser i 1998
Flyulykker og -hændelser i Taiwan
Espen Møkkelgjerd

Espen Møkkelgjerd (født 16. oktober 1979) er en norsk frisbeeudøver. Han har blandt andet vundet flere norske mesterskaber i frisbeegolf.

Titler 
 Flere norske mesterskaber
 Europamester (2003)
 35. plads i USDGC.

Referencer 

Sportsfolk fra Norge
Kaiserwald koncentrationslejr

Kaiserwald var en nazi-tysk koncentrationslejr i forstaden til Riga Mežaparks i Letland. Kaiserwald blev opført i marts 1943, mens Letland var okkuperet af den tyske værnemagt. De første indsatte i lejren var adskillige hundrede fanger fra Tyskland. Efter afviklingen af Riga-, Liepāja- og Daugavpils-ghettoerne i juni 1943 blev de sidste lettiske jøder sammen med overlevende jøder fra Vilnius Ghetto deporteret til Kaiserwald. I begyndelsen af 1944 blev et antal mindre lejre rundt om Riga underlagt Kaiserwald.

Efter den tyske okkupation af Ungarn blev de ungarske jøder sendt til Kaiserwald lige som jøder fra Łódź i Polen. I marts 1944 var der 11.878 indsatte i lejren og dens underafdelinger: 6.182 mænd og 5.696 kvinder, heraf kun 95 ikke-jøder.

I modsætning til fx Auschwitz og Treblinka var Kaiserwald ikke en decideret udrydningslejr, og de indsatte blev sat i arbejde for store tyske virksomheder, især Allgemeine Elektrizitäts-Gesellschaft, som benyttede et større antal kvindelige slavearbejdere fra Kaiserwald til at fremstille elektriske produkter som batterier.

Efter den 6. august 1944 rykkede den Røde Hær ind i Letland. Nu begyndte tyskerne at evakuere fangerne i Kaiserwald til Stutthof i Polen. Dem tyskerne ikke skønnede kunne overleve rejsen fra Letland til Polen blev skudt. Alle indsatte i Kaiserwald, som var dømt for forseelser, blev henrettet lige inden evakueringen lige som alle jøder under 18 og over 30 år. Kaiserwald var evakueret i løbet af september 1944. Den Røde Hær nåede lejren den 13. oktober 1944.

Eksterne henvisninger 
 Helen Rodak-Izso – "The Last Chance to Remember" 
Musik og Holocaust 

Koncentrationslejre i Letland
Rigas historie
Etableret i 1943
Ophørt i 1944
E-branchekoden

e-branchekoden er et elektronisk egenkontrolprogram, der benyttes af restauranter, cafeer, kantiner, storkøkkener, bagerier, slagtere, fiskeforretninger, sushi og lignende detailbutikker, der i henhold til lovgivningen skal føre skriftlig egenkontrol.

e-branchekoden implementerer DRC's (brancheforeningen Danmarks Restauranter & Cafeer) branchekode og opdateres løbende ved ny lovgivning m.m. Branchekoden fremlægges til revurdering i Fødevarestyrelsen ca. én gang om året.

Fødevarestyrelsen støtter anvendelsen af elektronisk egenkontrol, fordi det kan hjælpe virksomhederne med at få gennemført den nødvendige egenkontrol og dermed medvirke til at sikre en højere fødevaresikkerhed.

Eksterne henvisninger 

 e-branchekoden 

Software
Fødevarer
Julius Folkmann

Julius Doris G. Folkmann (24. december 1864 i Rønne – 29. januar 1948 i Holte) var en dansk fotograf og filmfotograf.

Biografi 

Folkmann blev uddannet som kunstmaler og udstillede på Charlottenborg Forårsudstilling i 1890, men på det tidspunkt havde han allerede kastet sig over fotografiet, idet han i 1887 havde åbnet et fotografisk atelier i København. I 1894 flyttede han til i Odense, hvor han virkede på adressen Vestergade 12 og blev medlem af Fyns fotografiske Forenings bestyrelse. I denne fynske periode var hans speciale genre- og landskabsfotografi, og hans billeder vandt stor udbredelse gennem reproduktioner i Frem, Illustreret Tidende, Illustreret Familie Journal, Hver 8. Dag og Die Woche. Fra 1910 udøvede han imidlertid sit fag som portrætfotograf i København, hvor hans kunstneriske finesse satte ham på niveau med fx Peter Elfelt. Hans forretning lå på Østergade 38. Folkmann blev tilkendt Dansk Fotografisk Forenings sølvmedalje 1902.

Fra 1912 til 1921 var Julius Folkmann næstformand og fra 1921 til 1940 formand i Dansk Fotografisk Forening, ligesom han virkede som formand for foreningens fagskole i perioderne 1916-21 og 1934-44, hvor han efterfulgte Niels Christian Bang. Fagskolen havde han selv været en af drivkræfterne bag, og på hans foranledning blev der udgivet en lærebog til undervisningen, som også blev anvendt ved Norsk fotografisk Landsforenings fagskole i Trondhjem.

Folkmann debuterede som filmfotograf hos Det skandinavisk-russiske Handelshus i forbindelse med stumfilmen De Fire og medvirkede især i Vilhelm Glückstadts produktioner, fx De Dødes Ø.

På sin 70-års fødselsdag blev han æresmedlem af Dansk Fotografisk Forening. Han var også æresmedlem af den svenske og norske fotografiske forening. 1923 var han blevet Ridder af Dannebrog.

Han blev gift 26. september 1890 i Skt. Johannes Kirke med Hilda Andersson (16. august 1862 i Bosjökloster i Skåne – 12. december 1928 i Holte), datter af gårdejer Anders Andersson og Sophia Sjonström.

Han er begravet på Søllerød Kirkegård.

Der findes et portrætmaleri af Valdemar Sichelkow fra 1905 og et selvportræt fra 1906.

Kilder 
 C.A. Clemmensen, "Julius Folkmann", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Dansk fotografisk Tidsskrift februar 1913, oktober 1914 og december 1934.
 Amatør-Fotografen, april 1912.
 Ole Hesagers database

Eksterne henvisninger 
 

Malere fra Danmark
Danskere i 1800-tallet
Danskere i 1900-tallet
Fotografer fra Danmark
Filmfotografer fra Danmark
Riddere af Dannebrog
Foreningsformænd fra Danmark
Personer fra Rønne
Personer i Dansk Biografisk Leksikon
Erhard Loretan

Erhard Loretan (født 28. april 1959, død 28. april 2011) var en schweizisk bjergbestiger.

Loretan blev født i Bulle i Kanton Fribourg i Schweiz. Han blev uddannet som møbelsnedker i 1979 og bjergguide i 1981 og begyndte sin karriere som bjergbestiger i en alder af 11. Han døde på sin 52. fødselsdag under en bestigning af Grünhorn i Schweiz.

Loretan var en af de få, der har besteget alle 14 otte-tusinder, en bedrift han udrettede i en alder af 36. Han foretog sin første ekspedition til Andesbjergene i 1980 og begyndte sin erobring af 8.000 meter tinder i 1982 med den dødbringende Nanga Parbat. 13 år senere, i 1995, klatrede han den sidste af dem, Kangchenjunga. I 1986 gjorde Loretan en revolutionerende bestigning af Mount Everest på kun 40 timer, bjergbestigning om natten og uden brug af supplerende ilt.

Kildehenvisninger 

Personer fra Schweiz
Bjergbestigere
Valdemar Sichelkow

Emil Waldemar Sichelkoh (kaldte sig selv Sichelkow, Waldemar fordansket Valdemar) (31. maj 1848 i Odense – 19??) var en dansk maler, der var aktiv i Danmark, Berlin og Californien.

Han var søn af vagtmester Christian Ludvig Sichelkoh og Karen Larsen.

I 1880 udstillede han på Charlottenborg Forårsudstilling maleriet Stilleben. Vildt, Vin og Frugter paa et Marmorbord. Andre værker er fx et nøgenstudie (1885, solgt på Bruun Rasmussen Kunstauktioner 2010) og et portræt af en pige med rosa bånd (1896, solgt på Metropol Auktioner i Stockholm 2009).

Han har udført portrætter af Annine Genée-Isitt (1896, Teatermuseet i Hofteatret) og af Julius Folkmann (1905).

Sichelkow havde en privat malerskole i København i årene 1884-87.

1880 ægtede han Thrine Marie Madsen (født 1846), hvis datter af 1. ægteskab ægtede Georg Schneevoigt.

Referencer 

Malere fra Danmark
Personer fra Odense
Danskere i 1800-tallet
Deivi Julio Blanco

Deivi Julio Blanco (født 12. april 1980) er en colombiansk amatørbokser, som konkurrerer i vægtklassen sværvægt. Julio Blanco har ingen større internationale resultater, og fik sin olympiske debut da han repræsenterede Colombia ved sommer-OL 2008. Her blev han slået ud i første runde af John M'Bumba fra Frankrig i den samme vægtklasse.

Eksterne henvisninger 
 Qualifier 
 Yahoo data 

Boksere fra Colombia
Hjemmeværnskommandoen

Hjemmeværnskommandoen (forkortet HJK) er Hjemmeværnets øverste instans og er direkte underlagt Forsvarsministeriet.

I krise- og krigstid overgår den overordnede kontrol af Hjemmeværnet til Forsvarskommandoen. I HJK's ledelsen sidder to chefer, en militært udnævnt generalmajor, der har det operative ansvar og kommando samt en politisk udnævnt chef, Den Kommitterede for Hjemmeværnet, der er ansvarlig for forholdet til offentligheden, hvervning og markedsføringen af værnet.

Kommitterede for Hjemmeværnet 
 1948-1972: Frode Jakobsen
 1972-1977: Poul Søgaard
 1977-1982: Knud Damgaard
 1982-1984: Poul Søgaard
 1984-1993: Ole Bernt Henriksen
 1993-1997: Peder Sønderby
 1997-2000: Poul Andersen
 2001-2004 : Erling Christensen
 2005-2009 : Ulrik Kragh
 2009-2013: Jens Hald Madsen
 2013-2017: Bjarne Laustsen
 2017-2022: Søren Espersen
 2022-2023: Søren Gade
 Fra 1. marts 2023: Torsten Schack Pedersen

Referencer

Eksterne henvisninger 
 hjv.dk

Hjemmeværnet
Forsvarsministeriet
Grünhorn

Grünhorn eller Gross-Grünhorn er et 4.043 meter højt bjerg i Berner Alperne. Det er beliggende på højderyggen mellem de to største gletsjere i Alperne – Aletsch-gletsjeren mod vest og Fiescher-gletsjeren mod øst. Mod syd ligger Gross Wannenhorn, og mod nord, Gross Fiescherhorn. Udgangspunktet for den normale rute via Grünegghorn og den syd-vestvendte højderyg udgår fra Konkordiahytten i 2.850 meters højde, som kan nås fra Fiesch i 1.049 meters højde.

Første bestigning blev foretaget den 7. August 1865 af mineralogen Edmund von Fellenberg fra Bern med guiderne Peter Michel, Peter Egger og Peter Inäbnit. De besteg bjerget fra vestsiden, begyndende i Ewigschneefeld, en biflodsgletscher til Aletsch-gletsjeren. De nåede toppen med held på trods af meget dårlige vejrforhold. De samme bjergbestigere havde gjort et forsøg på at bestige tinden i det foregående år, men de kunne kun nå en lavere højde på Grünegghorn. Den anden bestigning blev foretaget af W. A. B. Coolidge, med guiderne Christian og Rudolf Almer (Christian Almers sønner). En rute på den nord-østvendte højderyg blev åbnet den 26. august 1913 af D. von Bethmann-Hollweg og O. Supersaxo. I sommeren 1950 klatrede G. Van der Leck den vestvendte side. Den vestlige søjle blev endeligt besteget af C. Blum og U. Frei den 27. august 1967.

Kildehenvisninger

Eksterne henvisninger 

 Gross Grünhorn hos summitpost.org 
 Gross Grünhorn – Die Viertausender der Alpen 

Bjerge i Schweiz
Lois Pereiro

Luis Ángel Sánchez Pereiro (Monforte de Lemos, 16. februar 1958 – A Coruña, 24. maj 1996) var en Galicisk digter og forfatter. Dagen for galicisk litteratur er dedikeret til ham i 2011.

Værker 
 Poemas 1981/1991 (1992)
 Poesía última de amor e enfermidade (1995)
 Poemas para unha Loia (1997)
 Conversa ultramarina (2010)
 Náufragos do Paraíso (2011)
 Antoloxía (2011)
 Modesta proposición e outros ensaios (2011
 Obra poética completa (2011)
 Obra completa (2011)
 Poesía última de amor y enfermedad (2012)
 Collected Poems (2011)
 Sabrani stihotvoreniya (2013)
 Akaberako poesía amodioaz eta gaitzaz (2013)
 Poesía última d'amor i malaltia (2016)

Referencer 

Digtere fra Spanien
Día das Letras Galegas
Bulle (Fribourg)

Bulle er en kommune med 18.024 indbyggere (2009) i Gruyères distriktet i Kanton Fribourg i Schweiz. Bulle ligger i 771 m.o.h., omtrent 23 kilometer sydvestligt for kantonens hovedby Fribourg. Bulle omfatter også den tidligere uafhængige landsby og kommune La Tour-de-Trême. Bulles nabokommuner er Riaz, Echarlens, Morlon, Broc, Gruyères, Le Pâquier og Vuadens.

Eksterne henvisninger

Kildehenvisninger 

Kommuner i Schweiz
River-klassen

River-klassen er en klasse af fire patruljefartøjer i Royal Navy og er alle navngivet efter britiske floder. Klassen erstattede de syv skibe af Island-klassen. Det sidste skib i klassen, det modificerede HMS Clyde (P257) erstattede det patruljefartøj der gjorde tjeneste på Falklandsøerne. Skibenes primære opgave er fiskeriinspektion.

Design 
De tre skibe, HMS Tyne (P281), indgået juli 2003, HMS Mersey (P283), indgået december 2003 og HMS Severn (P282), indgået juni 2003, er betydeligt større end de Island-klasse fartøjer de erstattede, derudover har et et stort åbent agterdæk der gør at man kan installere udstyr til en specifik opgave såsom brandbekæmpelse, nødhjælp og forureningsbekæmpelse. Til dette formål er der blevet installeret en 25 tons kran. Agterdækket kan desuden benyttes til at fragte forskellige lettere køretøjer eller et LCVP.

Ejerskab 
De tre første skibe er ikke direkte ejet af Royal Navy. De er derimod bygget af Vosper Thornycroft, som derefter leaser skibene til Royal Navy og er således ansvarlig for alt vedligeholdelse under leasingperioden. Ved periodens ophør kan flåden vælge at returnere skibene, forny leasingaftalen eller at købe dem.

Modificeret River klasse 
Det sidste fartøj i klassen er HMS Clyde (P257) som er bygget på orlogsværftet i Portsmouth og erstattede de to fartøjer af Castle-klassen ved Falklandsøerne. Skibet er lidt større end de oprindelige skibe og er desuden udrustet med en 30 mm maskinkanon.

Skibe i klassen

Referencer og eksterne links 

 Royal Navy: Offshore Patrol Vessels 
 naval-technology.com
 navy-matters.com: River-klassen 
 navy-matters.com: HMS Clyde 
 Jane's Fighting Ships 2008 (digital verison)
 ACP 113 (AH)

Krigsskibe fra Storbritannien
Patruljefartøjer
Royal Navy
Echo-klassen

Echo-klassen er en multirolle skibsklasse bestående af to skibe i Royal Navy. De to skibes hovedopgave er oceanografiske undersøgelser. De blev bygget på værftet Appledore Shipbuilders i Devon i 2002

Design 
Echo og Enterprise er de første skibe i Royal Navy der er udstyret med azimuththrustere. Begge azimuth thrustere og bovpropellen kan kontrolleres fra det integrerede navigationssystem via et joystick. Fuld kontrol og overvågning af strømforsyning og fremdrivning sammen med samtlige hjælpesystemer og havarisystemer kan tilgås fra samtlige kontrolstationer fra hele skibet.

Rolle 
Klassen er designet til at foretage havundersøgelser i forbindelse med ubåds- og amfibieoperationer. Skibene er i stand til at give præcise oplysninger om havbundens beskaffenhed og udformning samt vandets sammensætning (salinitet, temperatur osv). Derudover er skibene forberedt til at kunne fungere som en kommandoplatform for minerydnings- og minestrygningsoperationer.

Bemanding 
Echo-klassen benytter et treskifte system. Skibenes bemanding er 72, hvoraf to tredjedele af skibenes besætning kontinuerligt er om bord. Skibenes arbejdsrutine hvor man arbejder 75 dage og derefter har 30 dages fri gør at man kan sejle i lange perioder uden at skulle skifte hele besætningen ud – potentielt i flere år.

Skibe i klassen

Referencer og eksterne links 

 Jane's Fighting Ships 2008 (digital verison)
 ACP 113 (AH)

Krigsskibe fra Storbritannien
Patruljefartøjer
Royal Navy
Turtleneck & Chain

Turtleneck & Chain er det andet studiealbum af den amerikanske komediegruppe The Lonely Island,  som er sammensat af skuespillerne og barndomsvennerne Andy Samberg, Akiva Schaffer og Jorma Taccone. Albummet blev udgivet 10. maj 2011 på Universal Republic Records.  Mange af sangene fra albummet stammer originalt fra Saturday Night Live som  SNL Digital Shorts.  CD-versionen af albummet indeholder en DVD med nogle af de SNL Digital Shorts.

Iblandt de medvirkende på albummet er Snoop Dogg, Akon, Rihanna, Justin Timberlake, Nicki Minaj og John Waters.

Trackliste 

Source:

Referencer 

Universal Records albums
Album fra USA
Kefalos

Kefalos er en græsk by på den vestlige del af øen Kos beliggende på et bjerg i nærheden af havet. Ved havet ligger byen Kefalos-Kamari.

Byer i Grækenland
Huset Dunkeld

Huset Dunkeld (også kendt som huset Canmore, eller Kaledoniadynastiet) var et skotsk dynasti, som sad på tronen fra 1058 til 1290.

Dunkeld kom til magten efter to urolige århundreder under huset Alpin. Den første konge fra dynastiet var Malcolm III. Han indførte en stor ændring i det skotske monarki, idet han indførte tronfølgeret til ældste søn af kongen, i stedet for den gamle ordning tanisteri, hvor kongen udpegede den, han mente, var bedst egnet. Dette førte til langt roligere forhold indenfor kongeslægten. 

Til trods for flere sammenstød med engelske styrker, formåede huset Dunkeld at konsolidere det forenede Skotland som et samlet og uafhængigt kongerige. 

Dynastiets fald begyndte i 1286, da Alexander III døde i en rideulykke. Han havde ingen levende sønner, og den eneste arving var hans tre år gamle barnebarn, den norske prinsesse Margaret. Hun blev indsat som dronning, men den skotske adel frygtede, at hendes far, Erik II Magnusson af Norge, ville tage kontrol over den skotske trone. De vendte sig mod England, og fik forlovet Margaret med fyrsten af Wales, Edvard. Ægteskabet kom aldrig i stand, da den unge pige døde kort tid efter, at hun kom til Skotland, og med hende uddøde huset Dunkeld.

Efter Margarets død brød den første skotske uafhængighedskrig ud.

Skotlands kongehuse
Zuzana Kučová

Zuzana Kucova (på slovakisk Zuzana Kučová) (født 26. juni 1982 i Bratislava) er en kvindelig tennisspiller fra Slovakiet. Zuzana Kucova startede sin karriere i 1999. 

7. juni 2010 opnåede Zuzana Kucova sin højeste WTA single rangering på verdensranglisten som nummer 101.

Eksterne henvisninger 

Tennisspillere fra Slovakiet
Personer fra Bratislava
Barbora Strýcová

Barbora Strycova () (født 28. marts 1986 i Plzen) er en kvindelig tennisspiller fra Tjekkiet. Barbora Strycova startede sin karriere i 2002.

2. marts 2015 opnåede Barbora Strycova sin højeste WTA single-rangering på verdensranglisten som nummer 20.

Eksterne henvisninger 
 

Tennisspillere fra Tjekkiet
Tennisspillere ved sommer-OL 2004
Tennisspillere ved sommer-OL 2016
Olympiske medaljevindere i tennis
Olympiske bronzemedaljevindere fra Tjekkiet
Medaljevindere ved sommer-OL 2016
Kvartbølge monopolantenne

En kvartbølge monopolantenne eller kvartbølge antenne er i korte træk en radioantenne hvis ene (typisk øverst) antennefødedel er 1/4 bølgelængde lang – faktisk en halv halvbølge dipolantenne. Den anden fødedels halvdel er typisk elektrisk ledende jord – eller et kunstigt jordplan (eng. groundplane) bestående af – radialer; eksempelvis 3 eller flere elektrisk ledende (metal)stave eller rør – eller en elektrisk ledende (metal)plade.

Se også 
 Kvartbølge groundplane antenne

Antennetyper

en:Quarter-wave antenna
ja:ダイポールアンテナ
Fangeborgen

Fangeborgen (Originaltitel: Fortress) er en science-fictionfilm fra 1992, instrueret af Stuart Gordon og skrevet af Troy Neighbors ig Steven Feinberg. Filmen er skudt i Warner Brothers Movie World i Queensland i Australien. Historien foregår i en dystopisk fremtid. Hovedpersonen i filmen, John Henry Brennick (Christopher Lambert) og hans hustru Karen B. Brennick (Loryn Locklin) sendes til et maksimal sikkerhedsfængsel, fordi de venter et barn mere, hvilket er imod den strenge ét-barn- politik.

Handling
Filmen foregår i en fremtid i USA, hvor det er en forbrydelse for en kvinde at føde mere end ét barn. Hovedpersonerne John (Christopher Lambert) og Karen Brennicke (Loryn Locklin) venter deres andet barn, deres første barn var dødfødt, men de bliver fængslet for deres forbrydelser, da de forsøger at flygte over grænsen til Mexico under et stikprøvecheck. Forseelsen takseres til 31 år i det nyeste og mest effektive fængsel, der nogensinde er bygget. Fængslet, titlen Fangeborgen, der drives af en privat virksomhed, fører tilsyn med de indsatte med hjælp af kameraer, tankelæsning, laser og neutronkanoner. Fængselsinspektøren, robotten Poe (Kurtwood Smith), ønsker at tage sig af Karens barn og endda gøre det til en robot. Hun indvilliger i at flytte ind hos ham for at hjælpe hendes mand, mens hendes mand og hans cellekammerater kæmper for at undslippe og redde Karen.

Medvirkende
Christopher Lambert: John Henry Brennick
Loryn Locklin: Karen B. Brennick
Kurtwood Smith: Fængelsdirektør Poe
Carolyn Purdy-Gordon: Zed-10's stemme
Lincoln Kilpatrick: Abraham
Jeffrey Combs: D-Day, komputernørd
Tom Towles: Stiggs, Maddox's ven
Vernon Wells: Maddox
Clifton Collins Jr. (krediteret som Clifton Gonzalez-Gonzalez): Nino Gomez
John Pierce: Fange med overskæg
Warwick Capper: cameo

Se også
 Fangeborgen 2

Eksterne henvisninger 
 

Science fiction-film fra USA
Dystopiske film
Loryn Locklin

Loryn Locklin (født 1965) er en amerikansk skuespillerinde. Hun har optrådt i film Taking Care of Business, Fangeborgen og Denial blandt andre film. Hun har også medvirket i et par tv-shows, såsom Frasier, JAG og Home Improvement.

Eksterne henvisninger 
 

Skuespillere fra USA
Lincoln Kilpatrick

Lincoln Kilpatrick (født 12. februar 1932 i St. Louis, Missouri, død 18. maj 2004) var en amerikansk film- og tv-skuespiller.

Han blev født i St. Louis, Missouri og gik på Lincoln University, og han fik en grad i drama, før han begyndte at spille skuespil. Hans primære skuespillertalenter blev fremvist i scene- og teaterarbejde, som han forblev aktiv i indtil sin død. Kilpatrick var gift med Helena Ferguson fra 1957 indtil sin død af lungekræft i 2004. Parret havde fem børn: Erik, Lincoln, Jr., Jozella, DaCarla, og Marjorie.

Eksterne henvisninger 
 

Skuespillere fra USA
Personer fra St. Louis
Jeffrey Combs

Jeffrey Alan Combs (født 9. september, 1954 i Oxnard i Californien) er en amerikansk skuespiller kendt for sine gyserfilmroller og hans optrædener, hvor han spiller en række karakterer i Star Trek-franchisen.

Eksterne henvisninger 

 

Filmskuespillere fra USA
Tv-skuespillere fra USA
Hans Balzer Dahl

Hans Balzer Dahl (26. januar 1825 i København – 30. december 1893 sammesteds) var en dansk xylograf.

Hans forældre var snedkermester Gustav Adolf (Sjødahl) Dahl fra Sverige og Else Marie Grønbech. Han blev udlært hos xylograf Andreas Flinch og besøgte Kunstakademiet i årene 1841-49. Han udstillede på Charlottenborg Forårsudstilling 1844 og 1847-48.

Dahls produktion var ikke bemærkelsesværdig, men han udførte træsnit efter Lorenz Frølich, således til Uglspils Historie og Adam Fabricius' Danmarks Historie. Senere har han til Foreningen Fremtidens værk: Træsnit efter danske Kunstnere gengivet tegninger af Hans Nikolaj Hansen, ligesom han af og til udførte xylografier til Illustreret Tidende og Ude og Hjemme. Allerede 1873 ramtes han af et slagtilfælde, som gjorde ham uarbejdsdygtig. 

Han blev gift 28. juli 1869 i København med Christiane Marie Nyholm (21. februar 1832 i København – 18. maj 1916 på Frederiksberg), datter af skomagermester Christian Christensen Nyholm og Inger Elisabeth Rasmussen.

Han er begravet på Assistens Kirkegård.

Kilder 
 H.S.H., "Hans Balzer Dahl", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Laura Bjerrum, "Hans Balzer Dahl", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 

 

Xylografer fra Danmark
Danskere i 1800-tallet
Personer fra København